త్సుల్ట్రిమ్ చోంజోర్

త్సుల్ట్రిమ్ చోంజోర్‌ లడఖ్‌లోని స్టోంగ్డే గ్రామానికి చెందిన సామాజిక కార్యకర్త. అతని సామాజిక సేవకు గాను భారత ప్రభుత్వం, 2021 లో పద్మశ్రీ పురస్కారంతో సత్కరించింది.

 సామాజిక సేవ 
1965 నుండి 2000 వరకు, అతను ప్రభుత్వ హస్తకళల విభాగంలో ఉద్యోగం చేసాడు. ఈ ప్రాంతంలో రోడ్డు సౌకర్యం లేకపోవడం పట్ల ఆయన చర్యలు తీసుకోవాలని ప్రభుత్వాన్ని కోరాడు. హిమాచల్ ప్రదేశ్‌లోని గిరిజన లాహౌల్, స్పితి జిల్లా లోని దర్చా గ్రామాన్ని, లడఖ్‌ జన్స్‌కార్ లోయలోని కార్గ్యాక్ గ్రామాన్ని కలిపే 38 కిలోమీటర్ల రహదారిని 2014 - 2017 మధ్య కాలంలో చోంజోర్, స్థానికుల సహకారంతో నిర్మించాడు. ఆ రోడ్డు నిర్మాణంతో చోంజోర్ సామాజిక సేవ ప్రారంభమైంది  దీని కోసం తన స్వంత నిధులు రూ. 57 లక్షలు ఖర్చు చేసాడు. రోడ్డు నిర్మాణానికి నిధుల కోసం తన పూర్వీకుల ఆస్తిని కూడా విక్రయించాడు. అతనికి బోర్డర్ రోడ్స్ ఆర్గనైజేషన్ నుండి గుర్తింపు వచ్చింది. ఆ తరువాత వారు ఆ రోడ్డును పూర్తి చేసే బాధ్యత తీసుకున్నారు.

 మూలాలు 

వర్గం:జీవిస్తున్న ప్రజలు
వర్గం:1949 జననాలు
వర్గం:పద్మశ్రీ పురస్కార గ్రహీతలు
వర్గం:లడఖ్ వ్యక్తులు